FreeRice

FreeRice er ein velgjerdsnettstad der brukarane kan spela diverse læringsspel for å samla inn pengar til å få bukt med svolt i verda. Spela er kvissar innanfor fleire ulike fag, med fire svaralternativ for kvart spørsmål. Når ein vel rett svar, blir 10 riskorn donerte via FNs matvareprogram. Dette blir betalt av private sponsorar. FreeRice vart skapt i 2007 av programmeraren John Breen.

I byrjinga gjekk spelet berre ut på å finna synonym til engelske ord, men i dag inneheld nettsida kvissar i fleire språk, og i emne som kjemi, matematikk (blant anna multiplikasjonstabellen), kunst og geografi.

Nettsida fekk prisen «Charity Find of the Year» av Yahoo! i 2007.

 Effekt 
høgre|mini|Total donasjon fram til i dag.
Éin månad etter at programmet starta, hadde brukarane tent inn meir enn ein million riskorn, som ifølgje FNs matvareprogram er nok til å gi 50 000 menneske mat for ein dag. Det blir anslått at 20 000 riskorn har nok energiinnhald til éin vaksen person for ein dag; etter dette reknestykket blir det via FreeRice gitt nok ris til å gi 7 000 menneske mat dagleg. Dei seks første månadene donerte FreeRice 42 millionar riskorn.

Kjelder

Denne artikkelen bygger på «FreeRice» frå ,  den 6. mars 2025.  

Bakgrunnsstoff

Kategori:Skipingar i 2007
Kategori:Nettstader
Kategori:Verdas matvareprogram